Burjassot reconeix el rendiment acadèmic dels millors alumnes de primària i secundària
2025-07-24

El Saló de Plens de l’Ajuntament de Burjassot acollirà dimecres que ve, 25 de maig, a les 17:30 hores, el reconeixement, per part del Consistori, als millors alumnes de primària i secundària del municipi.

L’acte, que comptarà amb la presència de l’alcalde de Burjassot, Rafa García, i de la regidora d’Educació, Laura Espinosa, reconeixerà el gran expedient de 13 alumnes, onze de primària i dos de secundària, que han rebut els Premis Extraordinaris al Rendiment Acadèmic que atorga la Conselleria d’Educació.

Aquesta any, els tretze estudiants, rebran de mans de la regidora, dos cupons per valor de 40 euros cadascun, com a premi al seu esforç i dedicació als seus estudis. Cupons que podran gastar, fins al 30 de juny, en alguna de les quatre llibreries que han col·laborat amb la Regidoria, Itelsa, Clip, Burjassot Llibres i Papelería Concòrdia.

En primària, els xiquets i xiquetes que han obtingut el reconeixement han sigut: Noelia Guillem Díaz, Ignacio Martínez López i Elena Mora Mora, del Col·legi Juan XXIII, Samuel Herráiz Marín, del Col·legi La Nativitat, Laia Blay Benach i Samanta Patiño Chuquimarca, del CEIP Miguel Bordonau, Paula Alcázar Cerverón i Lucía Nieto Burguillo, del CEIP El Pouet- Nostra Senyora dels Desemparats, Lucía Llop Suárez, del CEIP Sant Joan de Ribera, i Santiago Jordi Alfonso Ferreiro i Mireia Gómez Serrano, del CEIP Villar Palasí.

En secundària, els alumnes han sigut Víctor Nieto Tello, del Col·legi Juan XXIII, i Vicente Úbeda Belmonte, de l’IES Comarcal.